Žold

Žold (lat. solidus > starofr. solt  > nem. Sold) je plat vyplácaný za vojenskú službu. Termín existuje od antiky.

Žold vojenský 
V stredoveku bol žold vyplácaný z pokladne panovníka alebo mesta podľa prospechu vykonávanej služby. Žold bol zo začiatku vyplácaný spravidla len počas trvania vojnového stavu. Po vzniku stálych žoldnierskych armád v 16. storočí bol žold vyplácaný aj v časoch mieru a bol vyplácaný zo štátnej pokladne.

Žold čestný 
Čestný žold bol zvláštnym platom alebo aj penziou, ktorý bol vymeriavaný vojakom, ktorí prejavili zvláštnu statočnosť v boji. Priznanie čestného žoldu bolo väčšinou spojené s udelením určitého vojenského vyznamenania. Čestný žold bol po prvýkrát udelený začiatkom 19. storočia vo francúzskej armáde, kde činil 200-600 frankov. V Prusku bol žold prideľovaný seniorom, ktorí boli za svoju službu vyznamenaní železným krížom. V rakúskej monarchii poberali tento žold, v podstate penziu, nositelia vojenského rádu Márie Terézie a vojaci, ktorým bola udelená strieborná alebo zlatá medaila za statočnosť druhého stupňa.

Pozri aj 
 Žoldnier

Literatúra

Zdroj 
 

Vojenská terminológia
Vojenské jednotky
Peniaze